**מצוות וידוי ביום הכיפורים - סימן תרז**

**יסוד דין הוידוי**

1. רמב"ם הלכות תשובה הקדמה

הלכות תשובה. מצות עשה אחת, והוא שישוב החוטא מחטאו לפני ה' ויתודה.

1. רמב"ם הלכות תשובה פרק א הלכה א

כל מצות שבתורה בין עשה בין לא תעשה אם עבר אדם על אחת מהן בין בזדון בין בשגגה כשיעשה תשובה וישוב מחטאו חייב להתודות לפני האל ברוך הוא שנאמר איש או אשה כי יעשו וגו' והתודו את חטאתם אשר עשו זה וידוי דברים, וידוי זה מצות עשה, כיצד מתודין אומר אנא השם חטאתי עויתי פשעתי לפניך ועשיתי כך וכך והרי נחמתי ובושתי במעשי ולעולם איני חוזר לדבר זה, וזהו עיקרו של וידוי, וכל המרבה להתודות ומאריך בענין זה הרי זה משובח, וכן בעלי חטאות ואשמות בעת שמביאין קרבנותיהן על שגגתן או על זדונן אין מתכפר להן בקרבנם עד שיעשו תשובה, ויתודו וידוי דברים שנאמר והתודה אשר חטא עליה, וכן כל מחוייבי מיתות בית דין ומחוייבי מלקות אין מתכפר להן במיתתן או בלקייתן עד שיעשו תשובה ויתודו, וכן החובל בחבירו והמזיק ממונו אף על פי ששילם לו מה שהוא חייב לו אינו מתכפר עד שיתודה וישוב מלעשות כזה לעולם שנאמר מכל חטאות האדם.

**זמני הוידוי**

1. **וידוי בערב יום הכיפורים**
2. תוספתא מסכת יומא (כפורים) (ליברמן) פרק ד הלכה יד

מצות וידוי ערב יום הכפורים עם חשיכה אבל אמרו חכמים מתודה אדן קודם שיאכל וישתה שמא תטרף דעתו בתוך אכיל' ושתיה ואף על פי שהתודה קודם שיאכל וישתה **צריך שיתודה לאחר אכילה ושתיה** שמא אירע דבר קלקלה בסעודה ואף על פי שהתודה לאחר אכילה ושתיה צריך שיתודה ערבית ואף על פי שהתודה ערבית צריך שיתודה שחרית ואף על פי שהתודה שחרית צריך שיתודה במוסף ואף על פי שהתודה במוסף צריך שיתוד' במנחה ואף על פי שהתודה במנחה צריך שיתודה בנעילה שמא אירע בו דבר קלקלה כל היום כולו.

1. תלמוד בבלי מסכת יומא דף פז עמוד ב

תנו רבנן: מצות וידוי ערב יום הכפורים עם חשכה. אבל אמרו חכמים: יתודה קודם שיאכל וישתה, שמא תטרף דעתו בסעודה. ואף על פי שהתודה קודם שאכל ושתה - **מתודה לאחר שיאכל וישתה, שמא אירע דבר קלקלה בסעודה. ואף על פי שהתודה ערבית** - יתודה שחרית, שחרית - יתודה במוסף, במוסף - יתודה במנחה, במנחה - יתודה בנעילה.

1. הר"ן על הרי"ף מסכת יומא דף ו עמוד א

צריך שיתודה **לאחר שיאכל וישתה**. **בתפלת ערבית** כך פירשו הראשונים ז"ל.

והרמב"ן ז"ל הקשה דאם איתא הוה ליה למיתני אף על פי שהתודה קודם שיאכל וישתה מתודה ערבית וכדקתני ואף על פי שהתודה ערבית. ועוד דמשמע דהכי קתני דמצות וידוי של ערב יוה"כ עם חשיכה הוא דהיינו לאחר שיאכל וישתה אלא שהקדימו לו חכמים להתודות קודם שיאכל משום שמא תטרף דעתו בסעודה ועלה קאמר שאע"פ שהצריכו לו להקדים ולהתודות עיקר הוידוי לא הפסיד את מקומו, **וצריך להתודות לאחר שאכל ושתה דהיינו עם חשיכה, ואלו ערבית לא מיקרי לאחר שאכל ושתה** דלא סמוך לאכילה היא, ותפלת ערבית שמה עליה. ועוד מאי אף על פי וכי תעלה על דעתך שלא יתודה ביוה"כ מפני שהתודה קודם יוה"כ והלא עיקר הוידוי ביוה"כ הוא. לפיכך פירש ז"ל דה"ק מצות וידוי של ערב יוה"כ שצריך להתודות קודם שיכנס ליום בתשובה הוא עם חשכה סמוך ליום עצמו כדי שלא יהא שהות לחטוא בין הוידוי והיום, אבל חששו חכמים שמא תטרף דעתו בסעודה וימנענו שכרותו מן הוידוי, ולפיכך החמירו עליו להתודות קודם אכילה, ואף על פי שהתודה קודם אכילה חוזר ומתודה בזמנה עם חשיכה סמוך ליום עצמו שמא יארע דבר קלקלה של חטא בסעודה. אבל וידוי של ערבית שהוא וידוי של יוה"כ עצמו לא קתני, דודאי מתודה הוא ביוה"כ. אלא קתני אף על פי שהתודה ערבית מתודה שחרית וכל היום שמא יארע לו דבר עבירה כל היום, דיוה"כ בסופו עם חשיכה הוא מכפר כדכתיב לעיל. והביא ראיה לדבריו מדתניא בתוספתא...

1. בית יוסף אורח חיים סימן תרז

והעולם לא נהגו כדברי הרמב"ן.

1. שולחן ערוך אורח חיים סימן תרז סעיף א

צריך להתודות במנחה קודם סעודה המפסקת.

1. פרי חדש אורח חיים סימן תרז

ומיהו בתוספתא [יומא פרק ד הלכה יג] תניא, ואף על פי שהתודה קודם שיאכל וישתה צריך שיתודה לאחר אכילה ושתיה ואף על פי שהתודה לאחר שאכל ושתה יתודה ערבית, והא ודאי הויא תיובתא לפירוש הראשונים. אלא שהעולם לא נהגו כן לפי שלשון הברייתא מוכחת כפירוש הראשונים, וכדכתיבנא. ועכשיו נהגו לומר "לך אלי תשוקתי" שיש בה וידוי, וצריך לקום בשעת הוידוי לקיים סברת הרמב"ן, ונכון:

1. משנה ברורה סימן תרז ס"ק א

...ויש פוסקים שסוברין שצריך להתודות גם אחר אכילה קודם חשיכה וראוי להחמיר כדעה זו (של"ה) וכן נהגו בזמנינו שאומרים אז תפלה זכה:

1. **מיקום הוידוי בתפילה ומספר הוידויים ביוה"כ**
2. תוספתא מסכת יומא (כפורים) (ליברמן) פרק ד

היכן הוא אומרן אחר תפלה. והעובר לפני התיבה אומרה ברביעית, ר' מאיר או' מתפלל שבע וחותם בוידוי וחכמים או' מתפלל שבע ואם רצה לחתום בוידוי חותם.

1. תלמוד בבלי מסכת יומא דף פז עמוד ב

תנו רבנן: מצות וידוי... והיכן אומרו? יחיד אחר תפלתו, ושליח צבור אומרו באמצע.

1. טור אורח חיים הלכות יום הכפורים סימן תרז

ולענין חזרת ש"צ את הוידוי במנחה כתב אבי העזרי שאין לו להחזירו כיון שאינו יכול לאומרו באמצע התפלה כמו בשאר התפלות וגם כי לא נתקן במנחה אלא משום גזירה שמא יארע אונס וכן דעת הרי"ץ גיאת וכן נוהגין באשכנז ורב האי כתב אין מנהג שיתוודה ש"צ במנחה אבל אם רצה להרויח בברכת המרבה לסלוח כגון וידוי אין מונעין אותו כתוב בתשובה אחת יפה השיבו הראשונים על שאלתכם בוידוי יוה"כ שלא לאומרו ש"צ בברכת סליחה שלא שמענו בבבל שאומר ש"צ וידוי בתפלת המנחה של עי"כ ולדבריכם שאתם צריכין לכך מפני שאין הציבור בקיאין צריכים אתם להודיעם כי כל אחד ואחד צריך להתוודות אחר תפלתו קודם שיאכל סעודה מפסקת אבל רב עמרם כתב ש"צ אומר וידוי במנחה להוציא שאינו בקי וכן נוהגין בספרד.

1. הר"ן על הרי"ף מסכת יומא דף ו עמוד א

והיכן אומרה יחיד אחר תפלתו וש"צ אומר באמצע. המנהג הפשוט אצלנו כשמגיע ש"צ למוחל לעונותינו ואומר לפני ה' תטהרו מתחיל בפסוקים ודברי רצוי ואחר כך [מתודה] ג' פעמים בכל תפלה ותפלה של שלשה תפלות היום ובנעילה מתודה אחת והם עשרה וידויין כנגד עשרה פעמים שמזכיר כהן גדול את השם ביוה"כ ובלילה אין ש"צ מתודה אלא ביחיד. ויש מקומות שנוהגין שאין ש"צ מתודה בכל תפלה אלא פעם אחת וצבור פעם אחת והן שמנה ושתים של ליל יוה"כ הרי עשרה זהו סדרן של וידויין ביוה"כ.

1. בית יוסף אורח חיים סימן תרז

... ונראה שדייק רבינו לכתוב ושליח צבור אומרה ביום הכפורים בתוך התפלה וביחיד אומרה אחר תפלתו [ו]לא כתב ביום הכפורים [אלא] משום דבשליח צבור יש חילוק בין ערב יום הכפורים ליום הכפורים, דבערב יום הכפורים אינו אומר הוידוי בתוך התפלה וביום הכפורים אומרה בתוך התפלה. אבל ביחיד יום הכפורים וערב יום הכפורים שוים הם, דלעולם אינו אומרה אלא אחר תפלתו.

1. רמ"א על שולחן ערוך אורח חיים סימן תרז סעיף א

הגה: ויחיד אומרו אחר שגמר תפלתו, וש"צ אומרו בי"כ בתוך התפלה (טור).

1. שולחן ערוך אורח חיים סימן תרז סעיף ג

צריך להתודות מעומד; ואפילו כי שמע ליה מש"צ והוא התודה כבר, צריך לעמוד. הגה: ויחזור ויתודה עם השליח ציבור (ר"ן פ"ב דר"ה). ועיקר הוידוי הוא אבל אנחנו חטאנו (טור).

1. משנה ברורה סימן תרז ס"ק יא

והוא התודה כבר - מלשונו משמע דדעתו דכיון שהתודה כבר בעצמו א"צ פעם שני לחזור ולהתודות אלא לשמוע מש"ץ כשאר חזרת הש"ץ והרמ"א בשם הר"ן פליג ע"ז וס"ל דצריך לחזור ולהתודות וכן פסק בעיטור ומאירי וכן המנהג בזמנינו.

**נוסח וידוי**

1. תלמוד בבלי מסכת יומא דף לו עמוד ב

תנו רבנן: כיצד מתודה? עויתי פשעתי וחטאתי, וכן בשעיר המשתלח הוא אומר והתודה עליו את כל עונת בני ישראל ואת כל פשעיהם לכל חטאתם, וכן במשה הוא אומר נשא עון ופשע וחטאה, דברי רבי מאיר. וחכמים אומרים: עונות - אלו הזדונות, וכן הוא אומר הכרת תכרת הנפש ההיא עונה בה, פשעים - אלו המרדים, וכן הוא אומר מלך מואב פשע בי ואומר אז תפשע לִבנה בעת ההיא, לכל חטאתם - אלו השגגות, וכן הוא אומר נפש כי תחטא בשגגה. ומאחר שהתודה על הזדונות ועל המרדים חוזר ומתודה על השגגות? אלא כך היה מתודה: חטאתי ועויתי ופשעתי לפניך אני וביתי וכו'. וכן בדוד הוא אומר חטאנו עִם אבתינו העוינו הרשענו וכן בשלמה הוא אומר חטאנו (והרשענו ומרדנו) +מסורת הש"ס: [והעוינו רשענו]+ וכן בדניאל הוא אומר חטאנו (והעוינו) +מסורת הש"ס: [ועוינו]+ והרשענו ומרדנו. אלא מהו שאמר משה נשא עון ופשע וחטאה? אמר משה לפני הקדוש ברוך הוא: רבונו של עולם, בשעה שישראל חוטאין לפניך ועושין תשובה - עשה להם זדונות כשגגות. אמר רבה בר שמואל אמר רב: הלכה כדברי חכמים. - פשיטא, יחיד ורבים הלכה כרבים! - מהו דתימא: מסתבר טעמיה דרבי מאיר, דקמסייע ליה קרא דמשה, קא משמע לן. ההוא דנחית קמיה דרבה, ועבד כרבי מאיר. אמר ליה: שבקת רבנן ועבדת כרבי מאיר? - אמר ליה: כרבי מאיר סבירא לי, כדכתיב בספר אורייתא דמשה.

1. בית יוסף אורח חיים סימן תרכא

וכתב הרא"ש (יומא פ"ח סי' יט) הרי"ף (ו.) פסק כרבנן וכן בעל ההלכות (ה"ג הל' יוה"כ לא:) ורב פלטוי ורבינו חננאל ובתורת כהנים (פר' אחרי פסקא ד) נמי תניא כרבנן ורב סעדיה פסק כרבי מאיר וכן פסק הרי"צ גיאת (הל' יוה"כ עמ' סג) ובעל העיטור (הל' יוה"כ קח.) והביאו ראיה מדשתק ליה רבא לההוא דנחית קמיה שמע מינה קבלה והלכה כרבא דהוא בתראה ונהיגי עמא כרבנן וגם הר"ן (ו. ד"ה עשה להם) כתב המנהג אצלנו כדברי הרי"ף וכן כתב הרמב"ם בפרק ב' מהלכות תשובה (ה"ח) הוידוי שנהגו בו כל ישראל אבל אנחנו חטאנו וכו' ובפרק ד' מהלכות עבודת יום הכפורים (ה"א) כתב גם כן בוידוי כהן גדול חטאתי עויתי פשעתי וגם הרמב"ן כתב בספר תורת האדם (שער הסוף סוד"ה בפרק) דודאי הלכה כחכמים ולית בה ספק והכי נקטינן:

1. שולחן ערוך אורח חיים סימן תרכא סעיף ה

סדר הוידוי: חטאתי, עויתי, פשעתי.

1. תלמוד בבלי מסכת יומא דף פז עמוד ב

מצות וידוי... מאי אמר? - אמר רב: אתה יודע רזי עולם. ושמואל אמר: ממעמקי הלב. ולוי אמר: ובתורתך כתוב לאמר. רבי יוחנן אמר: רבון העולמים. רבי יהודה אמר: כי עונותינו רבו מלמנות וחטאתינו עצמו מספר. רב המנונא אמר: אלהי, עד שלא נוצרתי איני כדאי עכשיו שנוצרתי כאילו לא נוצרתי עפר אני בחיי קל וחומר במיתתי הרי אני לפניך ככלי מלא בושה וכלימה יהי רצון מלפניך שלא אחטא ומה שחטאתי מרוק ברחמיך אבל לא על ידי יסורין. והיינו וידויא דרבא כולה שתא. ודרב המנונא זוטא ביומא דכפורי. אמר מר זוטרא: לא אמרן אלא דלא אמר אבל אנחנו חטאנו. אבל אמר אבל אנחנו חטאנו - תו לא צריך. דאמר בר המדודי: הוה קאימנא קמיה דשמואל, והוה יתיב, וכי מטא שליחא דצבורא ואמר אבל אנחנו חטאנו קם מיקם. אמר, שמע מינה: עיקר וידוי האי הוא.

1. רמ"א על שולחן ערוך אורח חיים סימן תרז סעיף ג

הגה: ...ועיקר הוידוי הוא אבל אנחנו חטאנו (טור).

1. משנה ברורה סימן תרז ס"ק יב

(יב) אבל אנחנו חטאנו - וה"ה שצריך לומר ג"כ עוינו פשענו אלא שנהגו לומר גם שארי דברים כגון מה נאמר לפניך וגו' ואתה יודע רזי עולם ועל חטא:

1. ילקוט יוסף מועדים סדר התפלות ביום הכפורים

ואם יש פנאי טוב לומר וידוי הגדול של רבינו ניסים גם בליל יום הכפורים. והעיקר לאומרו בשברון לב ובדמע, כי שערי דמעה לא ננעלו. (ב"מ נט א) ועומדים שנים ליד השליח צבור, אחד מימינו ואחד משמאלו.

**פירוט חטאים בנוסח הוידוי**

1. תוספתא מסכת יומא (כפורים) (ליברמן) פרק ד

וצריך לפרוט את החטא דברי ר' יהודה בן פתירא שנ' אנא חטא העם הזה חטאה גדולה ר' עקיבא אומ' אין צריך אם כן למה נאמ' ויעשו להם אלי זהב אלא כך אמ' המקום מי גרם להם שיעשו להם אלי זהב אני שהרביתי להם זהב.

1. תלמוד בבלי מסכת יומא דף פו עמוד ב

וצריך לפרוט את החטא, שנאמר אנא חטא העם הזה חטאה גדלה ויעשו להם אלהי זהב דברי רבי יהודה בן בבא. רבי עקיבא אומר: אשרי נשוי פשע כסוי חטאה. אלא מהו שאמר משה ויעשו להם אלהי זהב - כדרבי ינאי. דאמר רבי ינאי: אמר משה לפני הקדוש ברוך הוא: רבונו של עולם, כסף וזהב שהרבית להם לישראל עד שאמרו די - גרם להם שיעשו אלהי זהב.

1. תלמוד בבלי מסכת יומא דף פו עמוד ב

אמר רב יהודה: רב רמי, כתיב אשרי נשוי פשע כסוי חטאה וכתיב מכסה פשעיו לא יצליח! לא קשיא: הא בחטא מפורסם, הא - בחטא שאינו מפורסם. רב זוטרא בר טוביה אמר רב נחמן: כאן - בעבירות שבין אדם לחבירו, כאן - בעבירות שבין אדם למקום.

1. בית יוסף אורח חיים סימן תרז

ואף על גב דאההיא רומיא דרמי רב שני רב נחמן כאן בעבירות שבין אדם לחבירו כאן בעבירות שבין אדם למקום והאי שינוייא אתיא שפיר כרבי עקיבא ופסק הרמב"ם עצמו (שם ה"ה) כההוא שינוייא מכל מקום סובר דכיון דרב יהודה אמר רב סבר דהלכה כרבי יהודה בן בבא הכי נקטינן. אבל הרי"ף (ה:) והרא"ש (סי' יז) לא כתבו דברי רב יהודה אלא דברי רב נחמן בלבד, משמע דסבירא להו דהלכה כרבי עקיבא. ומשום דמההיא דרב יהודה אמר רב משמע דלית הלכתא כוותיה לפיכך השמיטוה.

1. בית יוסף אורח חיים סימן תרז

ומשמע ודאי דקיימא לן כרבי עקיבא דהא הלכה כרבי עקיבא מחבירו (עירובין מו:).

1. רמב"ם הלכות תשובה פרק ב הלכה ג והלכה ה

כל המתודה בדברים ולא גמר בלבו לעזוב הרי זה דומה לטובל ושרץ בידו שאין הטבילה מועלת לו עד שישליך השרץ, וכן הוא אומר ומודה ועוזב ירוחם, וצריך לפרוט את החטא שנאמר אנא חטא העם הזה חטאה גדולה ויעשו להם אלהי זהב.

ושבח גדול לשב שיתודה ברבים ויודיע פשעיו להם ומגלה עבירות שבינו לבין חבירו לאחרים ואומר להם אמנם חטאתי לפלוני ועשיתי לו כך וכך והריני היום שב ומתנחם, וכל המתגאה ואינו מודיע אלא מכסה פשעיו אין תשובתו גמורה שנאמר מכסה פשעיו לא יצליח, במה דברים אמורים בעבירות שבין אדם לחבירו אבל בעבירות שבין אדם למקום אינו צריך לפרסם עצמו ועזות פנים היא לו אם גילם, אלא שב לפני האל ברוך הוא ופורט חטאיו לפניו ומתודה עליהם לפני רבים סתם וטובה היא לו שלא נתגלה עונו שנאמר אשרי נשוי פשע כסוי חטאה. +/השגת הראב"ד/ במה דברים אמורים בעבירות שבין אדם לחבירו. א"א וכן עבירות המפורסמות ומגולות אף על פי שאינן עם חבירו שכמו שנתפרסם החטא כך צריך לפרסם התשובה ויתבייש ברבים.+

1. בית יוסף אורח חיים סימן תרז

והמרדכי (סי' תשכה) כתב גם כן שצריך לפרט החטא וכן כתב הכל בו (סי' סט לה.)... ולענין הלכה כיון דהרי"ף והרא"ש הסכימו לפסוק כרבי עקיבא הכי נקטינן ומכל מקום נראה שאם רצה לפרט החטא הרשות בידו דרבי עקיבא לא אסר לפרט החטא ולא בא אלא לומר שהוא יותר מאושר מי שאינו מפרט חטאיו ועוד דאפשר דלא אמר רבי עקיבא אלא דמפרט אותם בקול רם אבל בלחש שפיר דמי למיפרט כדי שיתבייש יותר ואכתי כסוי חטאה הוא כיון דאינו נשמע לבני אדם.

1. בית יוסף אורח חיים סימן תרז

ובאשכנז נוהגים לומר על חטא על סדר אלפא ביתא ומפרטין בו החטאים וכן כתב רב עמרם וכן כתב הרמב"ם וה"ר יונה כתב שצריך לפרט החטא. פירוש וכן כתב רב עמרם על חטא על סדר אלפא ביתא וכן כתבו גם כן הרמב"ם בסידור תפלותיו בסוף ספר אהבה (תפלות כל השנה נוסח הוידוי) וה"ר יונה אף על פי שלא כתב בפירוש סדר זה דעל חטא מכל מקום גם הוא כתב שצריך לפרט החטא.

1. דרכי משה הקצר אורח חיים סימן תרז

(ב) והמנהג לפרט החטא על סדר האל"ף בי"ת וכן כתב המרדכי (סי' תשכז) ונראה לי דבהא אפילו רבי עקיבא מודה דשרי אף על גב דאמרינן ליה בקול רם מאחר שכל אדם מתודה בשוה ונוסח תפלה הוא מגיד מקרי שפיר כסוי חטאה דלא ידעינן ביה מי הוא החוטא באמת אלא דסבירא להו לרי"ף ולרא"ש דאפילו הא לא צריך אבל פשיטא דאין איסור בדבר ונהגו שאף שליח צבור אומר על חטא ועל חטאים וכו' דלא כספר הכל בו דכתב דשליח צבור אל יפרט החטאים דאיך יטיל חטא פרטי על הצבור בכלל אלא אומר חטאנו העוינו והרשענו וכו' ולפי מה שכתבתי לעיל דסדר על חטא שאנו אומרים לא מקרי פרוט החטא ממש שהרי כל אדם אומרו בשוה אם כן אף שליח צבור יכול לאמרו:

כתב מהרא"י בפסקיו (תרומת הדשן) סימן קי"ח נוסח על חטאים יאמר על חטאים שאנחנו חייבין עליהם עולה, ועל חטאים שאנו חייבים עליהם חטאת, ועל חטאים שאנו חייבים עליהם קרבן עולה ויורד, ועל חטאים שאנו חייבים עליהם אשם ודאי ותלוי, [אלו רובם באים לכפר על השוגג] וכן הם [מסודרים] בויקרא, ושוב אומר העונשין על המזיד וזה סדרן מכת מרדות, מלקות ארבעים, מיתה בידי שמים, כרת וערירי, ארבע מיתות בית דין, החמור חמור אחרון עכ"ל:

1. שולחן ערוך אורח חיים סימן תרז סעיף ב

אין צריך לפרט החטא; ואם רצה לפרט, הרשות בידו; ואם מתודה בלחש, נכון לפרט החטא. הגה: אבל כשמתפלל בקול רם, או ש"צ כשחוזר התפלה, אין לפרט החטא; ומה שאומרים על חטא בסדר א' ב' לא מקרי פורט, הואיל והכל אומרים בשוה אינו אלא כנוסח התפלה (ד"ע).

1. מגן אברהם על שולחן ערוך אורח חיים סימן תרז סעיף ב

ואם רצה לפרט - משמע דאיירי אפי' בקול רם ונ"ל דדוקא בחטא מפורסם אבל בחטא שאינו מפורס' לכ"ע אסור לאומרו בקול רם כדכתיב אשרי נשוי פשע כו' (וכמ"ש בהג"ה) דודאי אמוראי לא פליגי אתנאי...

1. ביאור הגר"א אורח חיים סימן תרז סעיף ב

 ואם מתודה כו'. הכל דבר א' ור"ל אם מתודה בלחש ורצה לפרט הרשות בידו ונכון לפרט אבל בקול רם אסור לפרט כמ"ש בהג"ה.

1. משנה ברורה על שולחן ערוך אורח חיים סימן תרז סעיף ב

(ה) א"צ לפרט - אלא כשיאמר סתם חטאתי יצא ידי מצות וידוי: (ו) הרשות בידו - הנה מדכתב אח"כ ואם מתודה בלחש משמע דרישא איירי במתודה בקול רם ואף דהרמ"א כתב בהג"ה דבקול רם אין לפרט החטא משמע דאיסורא נמי איכא התם מיירי בחטא שאינו מפורסם לרבים ומפני שאין זה כבוד המקום שמגלה לרבים שחטא כנגדו אבל בחטא המפורסם לרבים רשות בידו לפרטו ברבים אפילו בקול רם: (ז) בלחש נכון לפרט - ובזה אין חילוק בין מפורסם לשאינו מפורסם דהכל גלוי לפני המקום: (ח) החטא - כדי שיתבייש יותר כשמזכיר חטאיו ואכתי מקרי כסוי חטאה כיון שאינו נשמע לבני אדם:

**חזרה על וידוי**

1. תוספתא מסכת יומא (כפורים) (ליברמן) פרק ד הלכה טו

דברים שהתודה עליהן ביום הכפורים שעבר אין צריך להתודות עליהן ליום הכפורים הבא אלא אם כן עבר עליהן עבר עליהן צריך שיתודה עליהן לא עבר עליהן והתודה עליהן על זה נאמ' ככלב שב על קיאו ר' ליעזר בן יעקב או' הרי זה משובח שנ' כי פשעי אני אדע וגו'.

1. תלמוד בבלי מסכת יומא דף פו עמוד ב

תנו רבנן: עבירות שהתודה עליהן יום הכפורים זה - לא יתודה עליהן יום הכפורים אחר, ואם שנה בהן - צריך להתודות יום הכפורים אחר, ואם לא שנה בהן וחזר והתודה עליהן - עליו הכתוב אומר ככלב שב על קאו כסיל שונה באולתו. רבי אליעזר בן יעקב אומר: כל שכן שהוא משובח, שנאמר כי פשעי אני אדע וחטאתי נגדי תמיד. אלא מה אני מקיים ככלב שב על קאו וגו' - כדרב הונא, דאמר רב הונא: כיון שעבר אדם עבירה ושנה בה - הותרה לו. - הותרה לו סלקא דעתך? אלא אימא: נעשית לו כהיתר.

1. ספר שערי תשובה לרבינו יונה שער ד

ואמרו רבותינו זכרונם לברכה (יומא פו, ב): עבירות שהתודה עליהן ביום הכפורים זה חוזר ומתודה עליהן ביום הכפורים אחר, שנאמר (תהלים נא, ה): "וחטאתי נגדי תמיד". רבי אליעזר בן יעקב אומר: אינו חוזר ומתודה עליהן ביום הכפורים אחר.

1. שולחן ערוך אורח חיים סימן תרז סעיף ד: עונות שהתודה עליהם ביה"כ שעבר, ולא שינה עליהם, אפילו הכי יכול לחזור ולהתודות עליהם.
2. משנה ברורה סימן תרז ס"ק יד : לחזור ולהתודות - ובגמרא קאמר הרי זה משובח משום שנאמר וחטאתי נגדי תמיד:

**אופן אמירת הוידוי - עמידה וכפיפה**

1. תלמוד בבלי מסכת יומא דף פז עמוד ב

...דאמר בר המדודי: הוה קאימנא קמיה דשמואל, והוה יתיב, וכי מטא שליחא דצבורא ואמר אבל אנחנו חטאנו קם מיקם. אמר, שמע מינה: עיקר וידוי האי הוא.

1. בית יוסף אורח חיים סימן תרז

וכתב הרא"ש (סי' יט) שמע מינה עיקר וידוי מעומד הוא וכן כתב הר"ן (ו. ד"ה שמע מינה) בשם הגאונים וכתב עוד (שם) דמשמע מהכא שהצבור חייבין לאמרו עם שליח צבור.

1. שולחן ערוך אורח חיים סימן תרז סעיף ג

צריך להתודות מעומד; ואפילו כי שמע ליה מש"צ והוא התודה כבר, צריך לעמוד. הגה: ויחזור ויתודה עם השליח ציבור (ר"ן פ"ב דר"ה). ועיקר הוידוי הוא אבל אנחנו חטאנו (טור).

1. משנה ברורה סימן תרז ס"ק י

(י) מעומד - דהכי הוי דרך הכנעה טפי ומתודה בלב שלם. וטוב שישחה כמו במודים ולא יסמוך על דבר שאם ינטל אותו דבר יפול ואם סמך צ"ע אם יחזור ויתודה [פמ"ג] והעמידה צ"ל עד אחר על חטא שאנו חייבים עליהם ארבע מיתות ב"ד:

1. שער הציון סימן תרז ס"ק ו

וטוב שישחה כמו במודים - מגן אברהם בשם של"ה, והכוונה דטוב לכתחלה וכן כתב הגר"ז, ועיין הטעם במחצית השקל. ואם כבד לו השחיה יש להקל בזה ודי שיכוף מעט את ראשו ובפרט בוידוי השני שחוזר ואומר עם הש"ץ:

1. משנה ברורה סימן תרז ס"ק יא

...אין לדבר בשעת הוידוי ואפילו באמירת על חטא אכן לענות קדיש וקדושה יש לפסוק אפילו באמצע אשמנו. בשעת אמירת הוידוי כשמזכיר החטא יכה באגרוף על החזה או על הלב כלומר אתה גרמת לי שאחטא [אחרונים]

**מהות הוידוי ופעולתו על האדם**

1. עולת ראיה ב תפילת יוה"כ עמ' שנז

אבל לא ע"י יסורים. אע"פ שיפה הוא לנו דלירתח רחמנא עלן וע"י יסורים נהי' טהורים וגדולים במעלה, אבל באמת כל חלוקי כפרה , שאמרו שיש בהם שצריכים יסורים, הם דוקא בתשובה מיראה שהזדונות נעשו כשגגות וצריכים כפרה, אך במי ששב מאהבה, שזדונות נעשו כזכויות, נראה שאין צריך יסורים. ובזה ניחא מש"כ הפוסקים דת"ח א"צ סיגופים, דהיינו משום שא"א לזכות לאהבת ד' ית' כ"א ע"י התורה, וכמש"כ בספרי ואהבת את ד"א, כיצד והיו הדברים האלה וכו', ע"ז אנו מבקשים שיזכנו השי"ת לתשובה מאהבה, שלא נצטרך ליסורים וחליים רעים ב"מ. וא"כ המתפלל אל יוצרו ית' שיעביר חטאיו בלא יסורים אינו כ"א שמתפלל שיזכהו ד' ית' לתשובה מאהבה, והדבר העיקרי שבתפילתו הוא ההתרוממות הגדולה שיזכה לאהבת ד', ובתורת טפל הוא מה שלא יהיו לו יסורים. המכאובים הגדולים, התוקפים את הנפש ע"י רעיון התשובה, אע"פ שלפעמים נראים הם באים מצד יראת העונש, אין התוכן הפנימי שלהם כי אם יסורים עצמיים, שהנשמה נכוית בהם מפני שהחטא מכאיב אותה שהוא נגד כל תנאי חייה, ואלה היסורים בעצמם ממרקים אותה. והאדם המכיר בהכרה פנימית את האוצר הטוב המונח בתוכיותם של יסורים אלו, הוא מקבל אותם באהבה גמורה ודעתו מתישבת בהם, ובזה עולה הוא במעלות רבות, ותלמודו מתקיים בידו, ואופיו הפנימי משתלם, והרשמים שעשו עליו עונותיו נמחקים והם מתהפכים לסימנים טובים, שהוד נשמתי בולט מהם.

2. הגרי"ד סולובייצ'יק - על התשובה עמ' 44-48













שם עמ' 61-65  

 



 

3. שדי חמד אסיפת דינים מערכת ו סי' ב (בעניין אמירת וידוי בכל יום)





4. הושע פרק יד

(ב) שׁוּבָה יִשְׂרָאֵל עַד יְקֹוָק אֱלֹהֶיךָ כִּי כָשַׁלְתָּ בַּעֲוֹנֶךָ: (ג) קְחוּ עִמָּכֶם **דְּבָרִים** וְשׁוּבוּ אֶל יְקֹוָק אִמְרוּ אֵלָיו כָּל תִּשָּׂא עָוֹן וְקַח טוֹב **וּנְשַׁלְּמָה פָרִים שְׂפָתֵינוּ**: